钦定古今图书集成/明伦汇编/氏族典/第382卷 > 李引
## 钦定古今图书集成/明伦汇编/氏族典/第382卷 > 李引

按《晋书李引传》，“引字宣伯，辽东襄平人。引既幼孤，降
食哀戚，亦以丧礼自居。初仕郡上计掾，举孝廉，参镇
北军事，迁乐平侯相，入为尚书郎，迁中护军司马吏
部郎，出安丰太守。文帝引为大将军从事中郎，迁御
史中丞。伐蜀之役，为西中郎将，督关中诸军事，后为
河南尹，封广陆伯。泰始初，拜尚书，进爵为侯，迁吏部”
尚书仆射，寻转太子少傅，拜侍中，加特进，俄迁尚书
令，为司徒，太康三年薨。三子：固、真长、修。固字万基，散
骑郎，先引卒。固子志嗣爵。志字彦道，历位散骑侍郎、
建威将军、阳平太守。真长位至太仆卿。修，黄门侍郎，
太弟中庶子。